Seun op pad skool toe doodgesteek | Maroela Media
Seun op pad skool toe doodgesteek
'n Hoërskoolseun is Donderdagoggend op pad skool toe in Vanderbijlpark met 'n mes doodgesteek.
Sers. Gertrude Makhale, woordvoerder van die polisie, het gesê Kgotso Bapela (18), 'n leerder van die Vaal High School, en sy vriend is omstreeks 07:40 in Mumfordstraat deur drie verdagtes oorval.
"Die drie verdagtes het Bapela glo van sy selfoon en skoolsak beroof, voordat hulle hom met 'n mes gesteek het. Die vriend het dadelik hulp ontbied, maar Bapela is dood voordat nooddienswerkers en die polisie by die toneel opgedaag het," het Makhale gesê.
Daar word vermoed dat een van die verdagtes ook 'n leerder was aangesien hy die kenmerkende grys skoolbroek en swart skoolskoene aangehad het.
Niemand is nog in verband met die voorval in hegtenis geneem nie. "Enigiemand wat sien dat 'n jong mens 'n selfoon of skoolsak probeer verkoop, word gevra om die Vanderbijlpark-polisiestasie by 016 910 9046 of 071 675 7246 te bel."
Hoe tragies is dit nie mens is nerens meer veilig nie ,kin oppad skool toe en boet met sy lewe ,sterkte aan famielie en hoop di skuldiges word gou gevang
Mielie, ek dink nie navorsing is nodig nie, dit is algemeen bekend, maar dit bly die groot wit olifant in die vertrek. Ek dink dit is hebsug. Vir lank in ons land is mense onderdruk en een van die grootste wapens waarmee die massas opgestaan het was brugerlike verset. Daar is gevra dat die mense die land onregeerbaar te maak deur nie wette na te kom nie. Na soveel jare van wetteloosheid, kan jy nie verwag dit moet skielik ophou nie, en die regering van die dag help nie juis die probleem stop nie, ook weens hegsug. As my president… Lees meer »
Ai tog dis so tragies. Hierdie wetteloosheid in hierdie land sal moet begin die nodige aandag geniet van die regering. Ons as ouers moet ons dood bekommer oor ons kinders se welstand want lyk my niemand is nerens mee veilig nie.
My kinders is 2 weke terug ook geroof van hul selfoon en tablet,kinders is nerens veilig nie,veral by die wifi spots wat orals op is maak dit meer onveilig vir hulle.